पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना वायरस फैलने और संक्रमितों की संख्या बढ़ने के साथ ही जरूरी दवाइयों की भी कालाबाजारी और जमाखोरी शुरू हो गई है। लोगों को जरूरी दवाइयाँ नहीं मिल रही हैं। एसडीएम की टीम ने मंगलवार को दवा बाजार में छापामार शैली में जाँच की। इस दौरान दवाइयों का स्टॉक देखा गया और यह भी जाँच की गई कि दवाई की कोई कमी तो नहीं होगी।
संक्रमितों को लगने वाली दवाइयों के पैकेट घर-घर बाँटे जा रहे हैं, अधिकारियों ने कहा कि दवा व्यापारी पहले शासन काे दवाइयाँ उपलब्ध करायें। जबलपुर एसडीएम नम: शिवाय अरजरिया, रांझी एसडीएम दिव्या अवस्थी, अधारताल एसडीएम ऋषभ जैन और गोरखपुर एसडीएम मणिन्द्र सिंह की टीम ने शास्त्री ब्रिज और सिविक सेंटर स्थित दवा बाजार में जाँच की।
दोनों जगह 8 से ज्यादा थोक दवा विक्रेताओं के यहाँ दवाइयों का स्टॉक चैक किया गया। सभी जगह जरूरी दवाइयों का पर्याप्त स्टॉक मिला। टीम ने कहा कि शासन भी संक्रमितों के साथ ही घर-घर दवाइयाँ पहुँचा रहा है इसलिये शासन को दवाइयाँ उपलब्ध कराई जायें। दवा व्यापारियों ने कहा कि किसी भी तरह की कमी नहीं होने दी जायेगी।
इन दुकानों की हुई जाँच| टीम ने शास्त्री ब्रिज स्थित डीआर मेडी, मेडिकल हाउस, फार्मा डिस्ट्रीब्यूटर की जाँच की, वहीं सिविक सेंटर स्थित दवा बाजार में यश फार्मा, जनसेवा मेडी, सिंघई मेडी, उदित इंटरप्राइजेस और दीपक मेडिसिन आदि की जाँच की।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn